ब्लू सूट में मुंबई एयरपोर्ट पर हुईं स्पॉट, जल्द ही शाहरुख खान की फिल्म जवान में दिखेंगी
साउथ सुपर स्टार नयनतारा को हाल ही में मुंबई एयरपोर्ट पर स्पॉट किया गया, जिसका एक वीडियो सोशल मीडिया पर सामने आया है। वीडियो में नयनतारा ट्रेडिशनल लुक में नजर आ रही हैं। उन्होंने एयरपोर्ट पर ब्लू सिंपल सलवार सूट पहना हुआ है। उनका येSpotted at Mumbai airport in blue suit, will be seen in Shah Rukh Khan's film Jawan
साउथ लेडी सुपरस्टार नयनतारा को हाल ही में मुंबई एयरपोर्ट पर स्पॉट किया गया, जिसका एक वीडियो सोशल मीडिया पर सामने आया है। वीडियो में नयनतारा ट्रेडिशनल लुक में नजर आ रही हैं। उन्होंने एयरपोर्ट पर सिंपल सलवार सूट पहना हुआ है। उनका ये एयरपोर्ट लुक काफी शानदार लग रहा है। एक्ट्रेस ने एयरपोर्ट पर पैपराजी को पोज भी दिए।
नयनतारा का लुक
नयनतारा ने एयरपोर्ट के लिए काफी आरामदायक कपड़े चुने। उन्होंने सिंपल ब्लू अनारकली सलवार सूट पहन रखा है। इसके साथ उन्होंने मैचिंग दुपट्टा भी लिया हुआ है। इस लुक को उन्होंने बोल्ड आई मेकअप और पिंक लिपस्टिक के साथ कम्पलीट किया। अंदर जाने से पहले नयनतारा ने पैपराजी को स्माइल करते हुए पोज भी दिए।
शाहरुख खान की फिल्म में करेगी एक्शन
नयनतारा जल्द ही शाहरुख खान की फिल्म 'जवान' में बंदूक चलाती और एक्शन करती नजर आएंगी। बता दें, जवान नयनतारा की पहली बॉलीवुड फिल्म है। फिल्म में विजय सेतुपति विलेन की भूमिका निभा रहे हैं। एटली इस फिल्म के डायरेक्टर हैं।
शाहरुख खान, दीपिका पादुकोण, विजय सेतुपति, नयनतारा और सान्या मल्होत्रा स्टारर यह फिल्म 7 सितंबर को सिनेमाधरों में रिलीज होगी। फिल्म को हिंदी, तमिल और तेलुगु भाषा में रिलीज किया जाएगा।
शाहरुख खान ने शेयर किया नयनतारा का पोस्टर 
शाहरुख खान ने हाल ही में अपने इंस्टाग्राम अकाउंट पर जवान का एक नया पोस्टर जारी किया है। इस पोस्टर में नयनतारा एकदम अलग अंदाज में नजर आ रही हैं। हाथ में बन्दूक लिए वह फुल ऑन एक्शन अवतार में दिखाई दे रही हैं। फोटो को शेयर करते हुए किंग ने कैप्शन में लिखा,'वह तूफान से पहले आने वाली गड़गड़ाहट है'। #नयनतारा #जवानप्रीव्यू आउट नाउ #जवान दुनिया भर में 7 सितंबर 2023 को हिंदी, तमिल और तेलुगु में रिलीज होगी।'
